Aholini oziq-ovqat mahsulotlari bilan barqaror taʼminlashga doir qoʻshimcha chora-tadbirlar toʻgʻrisida
(resolution, 2026-05-01)

Respublika aholisini asosiy turdagi oziq-ovqat mahsulotlari, xususan, goʻsht, sut, tuxum, baliq, oʻsimlik yogʻi va kartoshka bilan kafolatli taʼminlash, chorvachilik xoʻjaliklarining ozuqa bazasini tubdan yaxshilash, ularning faoliyatini kengaytirish uchun qoʻshimcha shart-sharoitlar yaratish va narxlar barqarorligini saqlash maqsadida qaror qilaman: I. Maqsadlar va ustuvor vazifalar 1. Quyidagilar ushbu qarorning asosiy maqsadlari etib belgilansin: (a) mavjud yer va suv resurslaridan oqilona foydalanish orqali oziq-ovqat mahsulotlari yetishtirishni koʻpaytirish hisobiga aholini oziq-ovqat mahsulotlari bilan barqaror taʼminlash; (b) respublika aholisi ehtiyoji uchun ijtimoiy muhim turdagi oziq-ovqat mahsulotlarini kafolatli yetkazib berish hamda toʻliq zanjirda moyli, ozuqabop, kartoshka va boshqa ekinlarni yetishtirish uchun moliyaviy imkoniyatlarni kengaytirish; (v) oziq-ovqat mahsulotlari ishlab chiqaruvchi, moyli va ozuqabop mahsulotlarni qayta ishlovchi, naslli chorva va parranda yetishtiruvchi hamda veterinariya xizmati koʻrsatuvchi tadbirkorlik subyektlarini qoʻllab-quvvatlash uchun qulay shart-sharoit yaratish; (g) kelgusi 3 yilda yirik shoxli qoramollar sonini qoʻshimcha 445 ming boshga, qoʻy va echkilar sonini 1,7 mln boshga, parrandalar sonini 10,3 mln boshga, baliq yetishtirish hajmini 54 ming tonnaga, kartoshka yetishtirish hajmini 200 ming tonnaga, oʻsimlik yogʻi ishlab chiqarishni 30 ming tonnaga oshirish. II. Moliyaviy resurslar 2. Oziq-ovqat xavfsizligini taʼminlash boʻyicha respublika komissiyasining (J. Qoʻchqorov) oziq-ovqat mahsulotlarini yetishtirish va qayta ishlash hajmini oshirish, naslli chorva va parranda yetishtiruvchi hamda veterinariya xizmati koʻrsatuvchi tadbirkorlik subyektlari uchun moliyaviy imkoniyatlarni kengaytirish boʻyicha quyidagi takliflari maʼqullansin: (a) Qishloq xoʻjaligini davlat tomonidan qoʻllab-quvvatlash jamgʻarmasi mablagʻlari hisobidan tijorat banklari tomonidan ozuqabop va moyli ekinlarni yetishtirish xarajatlarini moliyalashtirish uchun hosil qiymatining 50 foizigacha yillik 12 foiz stavkada (shundan 4 foiz bank marjasi) 12 oy muddatga imtiyozli kreditlar ajratish. Bunda quyidagi taʼminot turlaridan biri qabul qilinadi: (i) kredit qaytmasligi xatarining tijorat banki foydasiga sugʻurta qilinganligi toʻgʻrisidagi sugʻurta polisi; (ii) kafillik yoki qonunchilik hujjatlarida belgilangan boshqa taʼminot turlari; (b) 2025-yil 10-dekabrdan 2030-yil 31-dekabrga qadar “Tadbirkorlikni rivojlantirish kompaniyasi” aksiyadorlik jamiyati (keyingi oʻrinlarda — Kompaniya) tomonidan Kredit foiz xarajatlarini kompensatsiya qilish jamgʻarmasi hisobidan mazkur qarorning 1-ilovasida keltirilgan yoʻnalishlar va shartlar boʻyicha tadbirkorlik subyektlariga barqarorlik reytingidan qatʼi nazar: (i) Markaziy bank asosiy stavkasining (keyingi oʻrinlarda — asosiy stavka) ikki barobaridan oshmagan miqdorda milliy valyutada ajratiladigan kreditlarning asosiy stavkadan 4 foiz banddan yuqori, biroq 10 foiz bandgacha boʻlgan qismini qoplab berish; (ii) xorijiy valyutada ajratiladigan kreditlarning 8 foizdan yuqori, biroq 4 foiz bandgacha boʻlgan qismini qoplab berish; (iii) milliy va xorijiy valyutadagi kreditlarining 50 foizigacha, biroq 10 mlrd soʻm ekvivalentidan oshmagan qismiga kafillik taqdim etish; (v) yirik va mayda shoxli qoramollarni boqishga ixtisoslashgan mahallalarga naslni yaxshilash uchun xorijiy va mahalliy veterinar va boshqa mutaxassislarni Qishloq xoʻjaligi vazirligi yoki Veterinariya va chorvachilikni rivojlantirish qoʻmitasi tomonidan jalb qilish, bunda xarajatlarning 50 foiz qismini ularning xulosasiga asosan tegishliligi boʻyicha Dehqon xoʻjaliklari va tomorqa yer egalari faoliyatini qoʻllab-quvvatlash jamgʻarmasi mablagʻlari hisobidan qoplab berish; (g) 2026-yil 1-yanvardan boshlab ozuqabop va moyli ekinlarni yetishtiruvchi subyektlarga mahsulot yetishtirishda sugʻorish tadbirlari uchun oʻz balansidagi nasos agregatlari sarflaydigan elektr energiyasi xarajatlarining 50 foiz qismini Davlat budjetidan qoplab berish. 3. Qishloq xoʻjaligi vazirligi Iqtisodiyot va moliya vazirligi, Kambagʻallikni qisqartirish va bandlik vazirligi hamda Veterinariya va chorvachilikni rivojlantirish qoʻmitasi bilan birgalikda ikki oy muddatda dastlabki bosqichda yirik va mayda shoxli qoramollarni boqishga ixtisoslashgan 200 ta mahalla roʻyxatini shakllantirsin va 2026-yil 1-yanvardan xorijiy va mahalliy veterinarlarni jalb qilsin. 4. Belgilansinki: (a) chorvachilik xoʻjaliklariga xorijiy davlatlardan import qilingan nasldor qoramol, qoʻy va echkilar uchun subsidiya ajratish tartibining amal qilish muddati 2030-yil 31-dekabrga qadar uzaytiriladi; (b) nasldor bir kunlik joʻjalar importi uchun belgilangan subsidiya 2026-yil 1-yanvardan boshlab 2030-yil 31-dekabrga qadar faqat mahalliy ishlab chiqaruvchilardan goʻsht yoʻnalishida ushbu nasldor bir kunlik joʻjalar xarid qilinganda ajratiladi. 5. Iqtisodiyot va moliya vazirligi mazkur qaror bilan Kompaniyaga qoʻshimcha vazifalar yuklatilganini inobatga olib, Kompaniya hisob-kitoblariga koʻra kelgusi yillarda Kredit foiz xarajatlarini kompensatsiya qilish jamgʻarmasi va Kompaniyaga yoʻnaltirish uchun zarur boʻladigan mablagʻlarni Davlat budjeti parametrlarida nazarda tutib borsin. III. Chorvachilikni yanada rivojlantirish 6. Belgilansinki, 2026-yil 1-yanvardan 2027-yil yakuniga qadar tirik yirik shoxli qoramol (TIF TN boʻyicha kodi 0102) va tirik qoʻy va echkilarni (TIF TN boʻyicha kodi 0104) import qilishda: (a) hisoblangan qoʻshilgan qiymat soligʻini 180 kungacha boʻlgan muddatga kechiktirib toʻlashga ruxsat beriladi; (b) toʻlangan qoʻshilgan qiymat soligʻining oʻrnini qoplash (qaytarib berish) qonunchilikda belgilangan tartibda amalga oshiriladi. 7. 2026-yil 1-yanvardan boshlab shunday tartib oʻrnatilsinki, unga koʻra: (a) davlat veterinariya xizmati nazorati ostidagi tovarlarni Oʻzbekiston Respublikasi hududiga olib kirishda veterinariya ruxsatnomasi va sertifikati xavfni tahlil qilish natijalariga koʻra beriladi; (b) veterinariya ruxsatnomasi va sertifikati 2 baravar qisqartirilgan muddatda koʻrib chiqiladi; (v) ozuqabop mahsulotlarni yetishtirish uchun 49 yilga ijaraga berilgan yerlar hamda umumiy paxta-gʻallachilik va chorvachilik xoʻjaliklarining 10 gektardan kam boʻlmagan yerlarining 1 foiz, lekin 20 sotixdan koʻp boʻlmagan qismida yirik va mayda shoxli qoramollarni saqlash uchun yengil konstruksiyali bino, suv rezervuari va ozuqa saqlash omborxonalarini qurishga ruxsat beriladi. Bunda: (i) kamida 60 bosh yirik va 100 bosh mayda shoxli mollarni boqish boʻyicha loyihalar amalga oshiriladi; (ii) qurilish yakunlanganidan keyin 6-oydan boshlab qoramol soni boʻyicha talab bajarilmagan taqdirda, qurilgan obyekt noqonuniy qurilma sifatida baholanadi. 8. Zarurat yuzaga kelganda Oʻzbekiston Respublikasi hududiga olib kiriladigan davlat veterinariya xizmati nazorati ostidagi tovarlarni ishlab chiqaradigan, qayta ishlaydigan va saqlaydigan eksport qiluvchi tashkilotlar va shaxslar (xorijiy eksport qiluvchilar) reyestriga kiritilmagan korxonalardan davlat veterinariya xizmati nazorati ostidagi tovarlarni olib kirish uchun tegishli veterinariya ruxsatnomalarini rasmiylashtirishga ruxsat berilsin. Bunda: (a) zarurat yuzaga kelgan hollar Oziq-ovqat xavfsizligini taʼminlash boʻyicha respublika komissiyasi (J. Qoʻchqorov) tomonidan belgilanadi; (b) mahsulotning kelib chiqish hududi Jahon hayvonlar sogʻligi tashkilotining tavsiyalariga muvofiq hayvonlarning kasalliklaridan holi boʻlgan hamda mahsulot yetishtiruvchi va ishlab chiqaruvchi davlatlarga nisbatan taqiq (cheklov) oʻrnatilmagan taqdirda, Veterinariya va chorvachilikni rivojlantirish qoʻmitasi tomonidan tegishli veterinariya ruxsatnomasi beriladi; (v) veterinariya ruxsatnomalari 1 yildan koʻp boʻlmagan muddatga rasmiylashtiriladi. 9. Qishloq xoʻjaligi vazirligi hamda Veterinariya va chorvachilikni rivojlantirish qoʻmitasi Iqtisodiyot va moliya vazirligi hamda Oʻrmon va yashil hududlarni koʻpaytirish, choʻllanishga qarshi kurashish agentligi bilan hamkorlikda 2026-yil 1-iyulga qadar yaylov yerlarini tiklash boʻyicha Osiyo taraqqiyot bank ishtirokida umumiy qiymati 63 mln AQSH dollariga teng (60 mln AQSH dollarlik kredit va 3 mln AQSH dollarlik grant) loyihani boshlash choralarini koʻrsin hamda ushbu loyiha doirasida quyidagi tadbirlarni amalga oshirsin: (a) mahalliy aholining uy sharoitida boqiladigan chorva mollarini oziqlantirish uchun jamoat yaylovlarini tashkil etish; (b) respublikada mavjud yaylov yerlarini toʻliq xatlovdan oʻtkazish; (v) yaylov yerlari holati va infratuzilmasini tiklash, xususan, sugʻorish quduqlarini qazish, oʻsimlik turlarini kengaytirish, zamonaviy texnologiyalar (dronlar)dan foydalangan holda urugʻ sepish, yaylovlardan foydalanish boʻyicha zarur tadbirlarni belgilash va amalga oshirish; (g) Qoraqalpogʻiston Respublikasi Vazirlar Kengashi va viloyat hokimliklari huzurida yaylov yerlarini boshqarish hamda zarur infratuzilmani rivojlantirish boʻyicha alohida direksiya tashkil qilish orqali ularning masʼuliyati va vakolatini kengaytirish; (d) “Oʻzdaverloyiha” davlat ilmiy-loyihalash instituti huzurida yaylov yerlari boʻyicha yuridik shaxs maqomiga ega boʻlmagan Maʼlumotlar bazasini boshqarish markazini tashkil etish hamda “Raqamli qishloq xoʻjaligi” yagona integratsion platformasida yaylovlarni boshqarishning yagona axborot tizimini yaratish orqali yaylovlar holatini doimiy monitoring qilish tizimini ishga tushirish. 10. Qishloq xoʻjaligi vazirligi Veterinariya va chorvachilikni rivojlantirish qoʻmitasi bilan birgalikda yaylovlar degradatsiyasi va ularda hosildorlik pasayib ketishining oldini olish maqsadida 2025 — 2027-yillarda: (a) xorijiy davlatlar, jumladan Xitoy, Mongoliya bilan hamkorlikda yaylovlar degradatsiyasiga qarshi ilmiy ishlanmalarni amaliyotga tatbiq etish; (b) yaylovlarda serhosil choʻl-yaylov oʻsimliklari urugʻchiligini tashkil etish choralarini koʻrib borsin. 12. Davlat veterinariya xizmati nazorati ostidagi tovarlarni import qilishda tadbirkorlik subyektlari muammolarini tezkorlik bilan hal qilish boʻyicha ishchi guruh tashkil etilsin hamda uning tarkibi 2-ilovaga muvofiq tasdiqlansin. 13. Veterinariya va chorvachilikni rivojlantirish qoʻmitasi Yagona interaktiv davlat xizmatlari portali hamda oʻzining rasmiy veb-saytida goʻsht hamda yirik va mayda shoxli qoramollarni Oʻzbekiston Respublikasi hududiga olib kirish uchun veterinariya ruxsatnomasi va sertifikatini olish uchun berilgan arizalarni koʻrib chiqish, shu jumladan rad etish holatini ochiq eʼlon qilib borsin. 14. Goʻsht hamda yirik va mayda shoxli qoramollarni Oʻzbekiston Respublikasi hududiga olib kirishda monopoliyani cheklash va tadbirkorlik subyektlari muammolarini tezkorlik bilan hal qilish maqsadida: (a) Bosh prokuratura Raqobatni rivojlantirish va isteʼmolchilar huquqlarini himoya qilish qoʻmitasi bilan birgalikda Oʻzbekiston Respublikasi hududiga olib kiriladigan davlat veterinariya xizmati nazorati ostidagi tovarlarni ishlab chiqaradigan, qayta ishlaydigan va saqlaydigan eksport qiluvchi tashkilotlar va shaxslar (xorijiy eksport qiluvchilar) reyestridagi xorijiy eksport qiluvchilar va importyorlarni oʻrganib borib, aynan bir xorijiy eksport qiluvchidan mahsulotlarni import qilishda importyorlar ustun mavqega ega boʻlishiga yoʻl qoʻymaslik holatlarini nazorat qilib borsin; (b) Tadbirkorlik subyektlarining huquqlari va qonuniy manfaatlarini himoya qilish boʻyicha vakil devonida importyorlarning muammolarini tezkorlik bilan hal qilish boʻyicha ishonch telefoni tashkil etilsin. 15. Raqamli texnologiyalar vazirligi bir oy muddatda Bosh prokuratura, Korrupsiyaga qarshi kurashish agentligi, Tadbirkorlik subyektlarining huquqlari va qonuniy manfaatlarini himoya qilish boʻyicha vakil hamda Raqobatni rivojlantirish va isteʼmolchilar huquqlarini himoya qilish qoʻmitasining axborot tizimlarining Bojxona qoʻmitasining “Yagona darcha”, Oʻsimliklar karantini va himoyasi agentligining “e-fito.uz” hamda Veterinariya va chorvachilikni rivojlantirish qoʻmitasining “vis-chegara.uz” axborot tizimlariga integratsiya qilinishini taʼminlasin. 16. 2025-2026-yillarda veterinariya va chorvachilik sohalarini rivojlantirish boʻyicha amalga oshiriladigan chora-tadbirlar “yoʻl xaritasi” 3-ilovaga muvofiq tasdiqlansin. IV. Tashkiliy masalalar 17. Quyidagilar ikki oy muddatda tegishli hujjat loyihalarini ishlab chiqib, tasdiqlash uchun Vazirlar Mahkamasiga kiritsin: (a) Qishloq xoʻjaligi vazirligi moyli va ozuqabop ekinlar urugʻchiligini yaxshilash dasturini; (b) Veterinariya va chorvachilikni rivojlantirish qoʻmitasi “Parrandasanoat” uyushmasi bilan birgalikda respublikada qoʻychilik, echkichilik va parrandachilik tarmogʻini rivojlantirish strategiyasini. 18. Belgilansinki, Qoraqalpogʻiston Respublikasi Vazirlar Kengashi Raisi va viloyatlar hokimlari Veterinariya va chorvachilikni rivojlantirish qoʻmitasi bilan birgalikda: (a) hududlarda chorva mollari sonini oshirish, sohaga tegishli dasturlar ijrosini oʻz vaqtida taʼminlash va davlat veterinariya xizmati nazorati ostidagi ijtimoiy muhim turdagi mahsulotlar narxlari barqarorligini saqlash uchun shaxsan masʼul hisoblanadi; (b) quyidagi hisobotlar Oʻzbekiston Respublikasi Prezidenti Administratsiyasida himoya qilinishini taʼminlaydi: (i) har yili 1-noyabrga qadar (2025-yil 1-dekabrga qadar) kuz-qish mavsumida aholini asosiy turdagi oziq-ovqat mahsulotlari hamda chorvachilik xoʻjaliklarini ozuqa bilan kafolatli taʼminlash boʻyicha; (ii) har chorakda yirik va mayda shoxli qoramollar soni oʻzgarishi, hududlarda goʻsht narxlari holati, dinamikasi, narx oʻzgarishi sabablari va sohaga tegishli dasturlar ijrosi haqida; (iii) 2026-yil 1-iyulga qadar mazkur qarorda belgilangan vazifalarning ijrosi yuzasidan. 19. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bir oy muddatda kuz-qish mavsumida respublika aholisini asosiy turdagi oziq-ovqat mahsulotlari bilan kafolatli taʼminlash maqsadida muzlatkichli sigʻimlari va omborxonalari mavjud boʻlgan xususiy tadbirkorlar roʻyxatini shakllantirsin va ularning faoliyati samaradorligini taʼminlasin. 20. Qishloq xoʻjaligi vazirligi Iqtisodiyot va moliya vazirligi hamda Veterinariya va chorvachilikni rivojlantirish qoʻmitasi bilan birgalikda bir oy muddatda quyidagilar boʻyicha tegishli normativ-huquqiy hujjat loyihalarini Vazirlar Mahkamasiga tasdiqlash uchun kiritsin: (a) ozuqabop va moyli ekinlarni yetishtiruvchi subyektlarga ular tomonidan mahsulot yetishtirishda sugʻorish tadbirlari uchun oʻz balansidagi nasos agregatlari sarflaydigan elektr energiyasi xarajatlarining 50 foiz qismini Davlat budjetidan qoplab berish yuzasidan; (b) Vazirlar Mahkamasining 2023-yil 10-apreldagi “Davlat veterinariya nazorati sohasidagi ruxsat etish xususiyatiga ega ayrim hujjatlarni berish tartibi toʻgʻrisidagi normativ-huquqiy hujjatlarni tasdiqlash haqida”gi 148-sonli qaroriga oʻzgartirishlar kiritish boʻyicha; (v) qonunchilik hujjatlariga ushbu qarordan kelib chiqadigan oʻzgartirish va qoʻshimchalar yuzasidan. 21. Bojxona qoʻmitasi har oy yakuni boʻyicha keyingi oyning 10 sanasiga qadar ijtimoiy muhim turdagi isteʼmol tovarlarining importi boʻyicha maʼlumotlarni (hajmi va summasi) hududlar va korxonalar kesimida eʼlon qilib borsin. 22. Markaziy bank har chorak yakuni boʻyicha ijtimoiy muhim turdagi isteʼmol tovarlari narxlari shakllanishi va ularga taʼsir koʻrsatayotgan omillar boʻyicha oʻrganishlar oʻtkazsin va natijalari yuzasidan tahliliy maʼlumotlarni Vazirlar Mahkamasiga kiritib borsin va rasmiy veb-sahifasida eʼlon qilsin. 23. Oʻzbekiston Respublikasi Prezidentining va Oʻzbekiston Respublikasi Hukumatining ayrim qarorlariga 4-ilovaga muvofiq oʻzgartirish va qoʻshimchalar kiritilsin. 24. Qishloq xoʻjaligi vazirligi manfaatdor vazirlik va idoralar bilan birgalikda bir oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 25. Mazkur qaror ijrosini samarali tashkil qilishga masʼul va shaxsiy javobgar etib Bosh vazir oʻrinbosarlari J.A. Xodjayev hamda J.A. Qoʻchqorov va qishloq xoʻjaligi vaziri I.Yu. Abduraxmonov belgilansin. 26. Qaror ijrosini muhokama qilib borish, ijro uchun masʼul idoralar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. 1. Aylanma mablagʻlar uchun ajratiladigan kreditlar boʻyichaKreditni ajratish yoʻnalishlari*chorva mollari uchun ozuqa-yem mahsulotlarini ishlab chiqarish;chorvaning sunʼiy urugʻlarini sotib olish va xususiy veterinariya xizmatlarini koʻrsatish;ozuqabop ekinlar urugʻlarini xarid qilish;chorva, parranda va baliqlar uchun tayyor (bugʻdoydan tashqari) va yarim tayyor ozuqa qoʻshimchalarini xarid qilish;naslli sut yoki goʻsht yoʻnalishida yirik shoxli qoramol, qoʻy, echki, quyon, bir kunlik joʻja va ona baliqlar xarid qilish; teri va junni qayta ishlash uchun sotib olish; oʻsimlik yogʻi ishlab chiqarish uchun xomashyo sotib solish;vakolatli organlar tomonidan taqdim etiladigan muvofiqlik sertifikati mavjud boʻlgan ozuqa mahsulotlari ishlab chiqarishKredit muddati6 oygacha imtiyozli davr bilan 18 oy muddatgaKredit ajratish maqsadi Kreditni ajratish yoʻnalishlariga muvofiq faoliyatni amalga oshirish uchun zarur boʻlgan xomashyo va vositalarini xarid qilishKompensatsiya taqdim etiladigan kredit qismiKredit miqdoridan qatʼi nazar 3 milliard soʻm (ekvivalent)dan oshmagan qismiga Foydalanuvchi tadbirkorlik subyektiBarcha toifadagi tadbirkorlik subyektlariKompensatsiya toʻlovi tartibiKredit shartnomasi muddatiga mutanosib ravishda2. Loyihalarni amalga oshirish va faoliyatni kengaytirish uchun ajratiladigan kreditlar boʻyichaKreditni ajratish yoʻnalishlari*Chorva mollari ozuqa-yem mahsulotlarini ishlab chiqarish uchun uskunalarni xarid qilish;chorvani sunʼiy urugʻlantirish va xususiy veterinariya xizmatlarini koʻrsatish shoxobchalarini tashkil etish; kushxonalar qurish;teri va junni qayta ishlash;ona baliqlarni saqlash, baliqlarni koʻpaytirish loyihalari uchun; naslli mayda va yirik shoxli chorvani saqlash va koʻpaytirish loyihalari uchunKredit muddati24 oygacha imtiyozli davr bilan 84 oy muddatgachaKredit ajratish maqsadi Asbob-uskunalar, maxsus texnika va ularning ehtiyot qismlarini xarid qilish va naslli chorvani saqlash va koʻpaytirish uchun talab etiladigan inshootlarni qurish va rekonstruksiya qilishKompensatsiya taqdim etiladigan kredit qismiKredit miqdoridan qatʼi nazar 5 milliard soʻm (ekvivalent)dan oshmagan qismigaFoydalanuvchi tadbirkorlik subyektiBarcha toifadagi tadbirkorlik subyektlariKompensatsiya toʻlovi tartibi“2+3” tamoyili asosida avval kreditning dastlabki ikki yiliga taqdim etiladi, keyingi uch yil davomida mahsulot (xizmat)larni realizatsiya qilishdan tushgan yillik tushum avvalgi yilning mos davriga nisbatan 15 foiz va undan ortiq miqdorda oshgan taqdirda, keyingi yillar davomida har oyda toʻlab boriladi. 1. Oʻzbekiston Respublikasi Prezidentining 2021-yil 15-dekabrdagi “Meva-sabzavotchilik sohasini davlat tomonidan qoʻllab-quvvatlash, tarmoqda klaster va kooperatsiya tizimini yanada rivojlantirish chora-tadbirlari toʻgʻrisida”gi PQ-52-son qarori 1-bandining “g” kichik bandi oʻz kuchini yoʻqotgan deb hisoblansin. 3. Oʻzbekiston Respublikasi Prezidentining 2025-yil 8-sentabrdagi “Respublikada kartoshka yetishtirishni koʻpaytirish va urugʻchiligini yanada rivojlantirishga doir qoʻshimcha chora-tadbirlar toʻgʻrisida”gi PQ-269-son qarorida: (a) 3-band “g” kichik bandining birinchi xatboshisidagi “Tadbirkorlikni rivojlantirish kompaniyasi” AJ” soʻzlaridan keyin “(keyingi oʻrinlarda — Kompaniya)” soʻzlari bilan toʻldirilsin; (b) 6-band “a” kichik bandining ikkinchi xatboshisidagi “2025-yil 1-oktabrga qadar” soʻzlaridan keyin “3 (uch) yil muddatga” soʻzlari bilan toʻldirilsin. 4. Vazirlar Mahkamasining 2018-yil 3-maydagi “Fermer xoʻjaliklarining nasos agregatlari va sugʻorish quduqlari isteʼmol qiladigan elektr energiyasi qiymatini qoplash uchun Oʻzbekiston Respublikasi Davlat budjetidan subsidiyalar ajratish chora-tadbirlari toʻgʻrisida”gi 320-son qaroriga ilovaning 17-bandi uchinchi va toʻrtinchi xatboshilari quyidagi tahrirda bayon etilsin: “2026-yil 1-yanvardan boshlab paxta xomashyosi va gʻalla yetishtirishda nasos agregatlari va sugʻorish quduqlari isteʼmol qilgan elektr energiyasi toʻgʻrisidagi maʼlumotlarni “Hududiy elektr tarmoqlari” AJning Yagona billing tizimi va Soliq qoʻmitasining “E-factura” axborot tizimidagi maʼlumotlar bilan solishtiradi; yakuniy kelishilgan roʻyxatlarga muvofiq mazkur nizomning 10-bandiga asosan hisoblangan subsidiya mablagʻlarini isteʼmolchilarning arizada koʻrsatilgan tijorat banklaridagi hisob raqamlariga oʻtkazib beradi”.